CELEX: 62021TN0748
Language: da
Date: 2021-11-25 00:00:00
Title: Sag T-748/21: Sag anlagt den 25. november 2021 — Hangzhou Dingsheng Industrial Group m.fl. mod Kommissionen

21.2.2022   
            
            
               DA
            
            
               Den Europæiske Unions Tidende
            
            
               C 84/41
            
         
      Sag anlagt den 25. november 2021 — Hangzhou Dingsheng Industrial Group m.fl. mod Kommissionen
      (Sag T-748/21)
      (2022/C 84/58)
      Processprog: engelsk
      
         Parter
      
      
         Sagsøgere: Hangzhou Dingsheng Industrial Group Co., Ltd (Hangzhou, Kina), Dingheng New Materials Co., Ltd (Rayong, Thailand), Thai Ding Li New Materials Co. og Ltd (Rayong) (ved advokaterne G. Coppo og G. Pregno)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens gennemførelsesforordning (EU) 2021/1474 (1) af 14. september 2021 om udvidelse af den endelige antidumpingtold, der indførtes ved gennemførelsesforordning (EU) 2015/2384 og gennemførelsesforordning (EU) 2017/271 på importen af visse typer folie af aluminium med oprindelse i Folkerepublikken Kina, til også at omfatte importen af visse typer folie af aluminium afsendt fra Thailand, uanset om varen er angivet med oprindelse i Thailand eller ej, offentliggjort i Den Europæiske Unions Tidende L 325 af 15. september 2021, annulleres for så vidt som den vedrører Hangzhou Dingsheng Industrial Group Co., Ltd., Dingheng New Materials Co., Ltd. og Thai Ding Li New Materials Co. Ltd, og
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Sagsøgerne har med det første anbringende gjort gældende, at den anfægtede afgørelse er behæftet med retlige fejl, for så vidt som den afslutter en undersøgelse, som blev indledt — ved indledningsforordningen — uden at Kommissionen opfyldte beviskravet i henhold til grundforordningens artikel 13, stk. 3 (første anbringendes første led). Kommissionen baserede sig således blindt på indholdet i anmodningen, der imidlertid er ufuldstændig og misvisende i betydelig grad, idet den er støttet på upålidelige oplysninger, som Kommissionen ikke efterprøvede eller supplerede. Sagsøgeren har desuden anført, at Kommissionen undlod at forholde sig passende til sagsøgernes bemærkninger om, at indledningen af undersøgelsen var ulovlig (det første anbringendes andet led).
               
            
                  2.
               
               
                  Sagsøgerne har med det andet anbringende gjort gældende, at Kommissionen ikke anførte en passende begrundelse med hensyn til, om der forelå de materielle elementer, der er opregnet i grundforordningens artikel 13, stk. 1, og navnlig kravet med hensyn til, at toldens afhjælpende virkninger undergraves, i strid med artikel 296 i traktaten om Den Europæiske Unions funktionsmåde og grundforordningens artikel 20, stk. 2.
               
            
         (1)  EUT 2021, L 325, s. 6.